
Par projekta “Autobusu remontdarbnīcas ēkas Parka ielā 4, Gulbenē energoefektivitātes uzlabošana” pieteikuma iesniegšanu un projekta līdzfinansējuma nodrošināšanu

Gulbenes novada pašvaldība, pamatojoties uz Gulbenes novada  attīstības programmas 2025.-2030. gadam Investīciju plāna 2025. - 2027. gadam  Ilgtermiņa prioritātes IP2 “Ilgtspējīga ekonomika un uzņēmējdarbību atbalstoša vide” rīcības virziena RVE2.2 “Energoefektivitāte un atjaunīgie energoresursi” projektu Nr. iE2.2.12 “Autobusu remontdarnīcas ēkas Parka ielā 4, Gulbenē energoefektivitātes uzlabošana” un Ministru kabineta 2026. gada 26. maija noteikumiem Nr. 305 “Eiropas Savienības kohēzijas politikas programmas 2021.-2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas īstenošanas noteikumi”, sagatavo atklāta konkursa projekta “Autobusu remontdarbnīcas ēkas Parka ielā 4, Gulbenē energoefektivitātes uzlabošana” pieteikumu iesniegšanai Centrālajā finanšu un līgumu aģentūrā. 
[bookmark: OLE_LINK28]Projektu konkursa mērķis ir uzlabot pašvaldību ēku un ar tām tieši saistītās infrastruktūras energoefektivitāti, lai samazinātu ikgadējo primāro enerģijas patēriņu un ietaupītu enerģiju, ieviešot efektīvākos pasākumus pašvaldību ēku energoefektivitātes, tai skaitā siltumnoturības, uzlabošanai. 
Autobusu remontdarbnīcas ēkas projektā paredzēti vairāki energoefektivitātes uzlabošanas pasākumi: ārsienu, fasādes, pamatu, griestu un grīdu siltināšana, jaunu logu un ārdurvju uzstādīšana, kā arī inženiertehnisko sistēmu atjaunošana (siltummezgla, siltumtrases, apkures, ventilācijas un apgaismojuma pārbūve). Projekta izmaksās iekļautas būvdarbu, būvuzraudzības, autoruzraudzības un būvprojekta izmaksas. Projekta īstenošanas termiņš ir līdz 2029. gada 31. decembrim.
Projekta “Autobusu remontdarbnīcas ēkas Parka ielā 4, Gulbenē energoefektivitātes uzlabošana” kopējās plānotās attiecināmās izmaksas ir līdz 620000 EUR (seši simti divdesmit tūkstoši.) ar PVN, no tām Eiropas Reģionālās attīstības fonda (ERAF) finansējums ir līdz 85% jeb 527000 EUR (pieci simti divdesmit septiņi tūkstoši) un Gulbenes novada pašvaldības līdzfinansējums ir 15% jeb līdz 93000 EUR (deviņdesmit trīs tūkstoši). Projekta izmaksas var tikt precizētas pēc visu nepieciešamo iepirkuma procedūras pabeigšanas.
Pamatojoties uz Pašvaldību likuma 10. panta pirmās daļas 21. punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2026. gada 26. maija noteikumiem Nr. 305 “Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas īstenošanas noteikumi”, ņemot vērā Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot: ar  balsīm "Par" (...), "Pret" – , "Atturas" – , Gulbenes novada pašvaldības dome NOLEMJ:
1. ATBALSTĪT projekta “Autobusu remontdarbnīcas ēkas Parka ielā 4, Gulbenē energoefektivitātes uzlabošana” pieteikuma iesniegšanu Eiropas Savienības kohēzijas politikas programmas 2021.–2027. gadam 2.1.1.6. pasākuma “Pašvaldību ēku energoefektivitātes paaugstināšana” konkursa izvērtēšanai.
2. Projekta apstiprināšanas gadījumā NODROŠINĀT projekta līdzfinansējumu līdz 93000 EUR (deviņdesmit trīs tūkstoši) apmērā no Gulbenes novada pašvaldības budžeta 2027.gadam projektu līdzfinansējumiem paredzētajiem finanšu līdzekļiem.
3. Par projekta pieteikuma “Autobusu remontdarbnīcas ēkas Parka ielā 4, Gulbenē energoefektivitātes uzlabošana” iesniegšanu atbildīgais ir Gulbenes novada Centrālās pārvaldes Attīstības un iepirkumu nodaļas vadītājs.
4. Lēmuma izpildes kontroli veikt Gulbenes novada pašvaldības izpilddirektoram.

